sagorsarker/bangla-wikipedia huggingface dataset:
২০১৮–১৯ ওমান চারদেশীয় সিরিজ

২০১৮–১৯ ওমান চারদেশীয় সিরিজ একটি আসন্ন হয় টুয়েন্টি২০ আন্তর্জাতিক (টি২০আই) ক্রিকেট টুর্নামেন্ট, যা ফেব্রুয়ারি ২০১৯ সালের অক্টোবরে অনুষ্ঠিত হয়। সিরিজের মধ্যে খেলা করা হবে আয়ারল্যান্ড, স্কটল্যান্ড, নেদারল্যান্ডস ও হোস্ট ওমান।
২০১৯ যুক্তরাষ্ট্র ত্রি-দেশীয় সিরিজ

২০১৯ যুক্তরাষ্ট্র ত্রি-দেশীয় সিরিজ হচ্ছে একটি ক্রিকেট প্রতিযোগিতা যা ১৩-২০ সেপ্টেম্বর ২০১৯ এ মার্কিন যুক্তরাষ্ট্রে অনুষ্ঠিত হবে। এটি হবে নামিবিয়া, পাপুয়া নিউ গিনি এবং যুক্তরাষ্ট্রের মধ্যকার অনুষ্ঠিত একটি ত্রি-দেশীয় ক্রিকেট সিরিজ এবং এর খেলাগুলো অনুষ্ঠিত হবে একদিনের আন্তর্জাতিক সূচী অনুযায়ী। সিরিজের সবগুলো খেলাই হবে ২০১৯-২২ আইসিসি ক্রিকেট বিশ্বকাপ লীগ ২ প্রতিযোগিতার অংশ, যা হচ্ছে ২০২৩ ক্রিকেট বিশ্বকাপ প্রতিযোগিতার জন্য বাছাইপ্রতিযোগিতায় খেলার যোগ্যতা অর্জনের একটি ধাপ।
এটাই ছিল মার্কিন যুক্তরাষ্ট্র অনুষ্ঠিত প্রথম কোন ওডিআই সিরিজ। খেলার পরবর্তী শেষ পর্যায়ে মার্কিন যুক্তরাষ্ট্র ও নামিবিয়া পয়েন্টের হিসাবে সম অবস্থানে থাকলেও নেট রান রেট এর হিসাবে মার্কিন যুক্তরাষ্ট্রকে পেছনে ফেলে সিরিজ জিতে নেয় নামিবিয়া।
মূলত আইসিসি কর্তৃক মরিসভিলেতে অবস্থিত চার্চ স্ট্রীট পার্ক ক্রিকেট গ্রাউন্ডকে উক্ত প্রতিযোগিতার ভেন্যু হিসাবে ঘোষণা করেছিল। ২০১৯ এর জুলাই এ ঘোষণা করা হয় যে, লস অ্যাঞ্জেলেস এর উডলী পার্কের হয় মর্গান হিল, ক্যালিফোর্নিয়া অথবা লিও মাগনাস ক্রিকেট কমপ্লেক্স - এ প্রতিযোগিতার খেলাগুলো অনুষ্ঠিত হতে পারে। যদিও পরে, লাউডারহিল, ফ্লোরিডায় অবস্থিত সেন্ট্রাল ব্রোওয়ার্ড আঞ্চলিক পার্ককে উক্ত প্রতিযোগিতার ভেন্যু হিসাবে বাছাইকরা হয়।
সিরিজের খেলার সূচীর প্রথম পর্যায়ে দেখা যায় বৃষ্টি বিঘ্নিত খেলায় মার্কিন যুক্তরাষ্ট্র ডাকওয়ার্থ-লুইস পদ্ধতিতে পাপুয়া নিউ গিনিকে ৫ রানে পরাজিত করে। যা ছিল মার্কিন যুক্তরাষ্ট্রর জন্য ওডিআই ক্রিকেটের প্রথম বিজয়।
আবদুল মুকিত খান

আবদুল মুকিত খান বাংলাদেশের একজন রাজনীতিবিদ। তিনি সিলেট-৩ আসনের সাবেক সংসদ সদস্য।
আবদুল মুকিত খান সিলেট জেলার দক্ষিণ সুরমা উপজেলার মোল্লারগাঁও ইউনিয়নে জন্মগ্রহণ করেন।
আবদুল মুকিত খান সিলেট জেলা পরিষদের চেয়ারম্যান ছিলেন। তিনি জাতীয় পার্টির প্রার্থী হিসেবে ১৯৮৮ সালের চতুর্থ, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় নির্বাচনে সংসদ সদস্য নির্বাচিত হন।
রাধিকা শরৎকুমার

রাধিকা শরৎকুমার হচ্ছেন একজন ভারতীয় চলচ্চিত্র ও টেলিভিশন অভিনেত্রী, উদ্দোক্তা এবং প্রযোজক, যিনি তামিল, তেলুগু, হিন্দি, মালয়ালম, কন্নড় চলচ্চিত্র শিল্পে কাজ করে থাকেন। তিনি "রাধন মিডিয়াওয়ার্কস ইন্ডিয়া লিমিটেড"-এর প্রতিষ্ঠাতা ও সি.পি, যা থেকে তিনি কয়েকটি টিভি সিরিয়াল প্রযোজনা করেছেন, এগুলোর মধ্যে "চিঠি", "আন্নামালাই", "সেলভি", "আরাসি", "সেল্লামি", "বাণী রাণী", "থামারাই" ও "ইদি কথা কাদু" (তেলুগু) অন্যতম।
রাধিকা তামিল, তেলুগু, হিন্দ, মালয়ালম ও কন্নড় ভাষায় প্রায় ৩০০-এর উপরে চলচ্চিত্রে অভিনয় করেন। তিনি বিজয় টিভির "জোড়ি নাম্বার ওয়ান" সিজন-৩ এর বিচারক হিসেবে দায়িত্ব পালন করেন। তিনি "মিনদাম ওরু কাধাল কাথাই" নামের একটি চলচ্চিত্রও প্রযোজনা করেছেন, যা শ্রেষ্ঠ অভিষেক পরিচালক-এর জন্য ইন্দিরা গান্ধী পুরস্কার লাভ করে।
২০১৯ সালের এপ্রিল, রাধিকা শরৎকুমার শ্রীলঙ্কায় ইস্টার সানডে বোমা হামলায় অল্পের জন্য বেঁচে যান।
ওয়ান ডজন বেরিজ

ওয়ান ডজন বেরিজ () মার্কিন রক এ্যান্ড রোল শিল্পী চাক বেরি কর্তৃক প্রকাশিত দ্বিতীয় স্টুডিও অ্যালবাম। এটি চেস রেকর্ডস থেকে প্রকাশিত হয় ১৯৫৮ সালের মার্চ মাসে। "রকিং এট দ্য ফিলহার্মোনিক", "গিটার বুগি", "ইন-গো", "হাউ ইউ হ্যাভ চেঞ্জড" এবং "ইট ডন্ট টেইক বাট আ ফিউ মিনিটস" ছাড়া বাকি সব গানই ৪৫-আরপিএম একক হিসেবে প্রকাশিত হয়েছিল। ২০১২ সালে, হুডু "চাক বেরি ইজ অন টপ" এর সাথে অ্যালবামটি পুনঃপ্রকাশ করেছিল। এটি যুক্তরাজ্যেও মুক্তি পেয়েছিল।
প্রথম অংশ
দ্বিতীয় অংশ
বিনয়ী বিদেয় রামা

বিনয়ী বিদেয়ী রমা হচ্ছে ২০১৯ সালে মুক্তিপ্রাপ্ত একটি ভারতীয় তেলুগু ভাষার মারপিটধর্মী চলচ্চিত্র। চলচ্চিত্রটি কাহিনী ও পরিচালনা করেছেন বয়াপতি শ্রীনু এবং প্রযোজনা করেছেন ডি ভি ভি দানাইয়া। চলচ্চিত্রটির মুখ্য ভূমিকায় অভিনয় করেছেন রাম চরণ, কিয়ারা আডবাণী, ও বিবেক ওবেরয়, সহ-ভূমিকায় অভিনয় করেছেন প্রশান্ত, স্নেহা এবং আরিয়ান রাজেশ আরও অনেকে। এটির সঙ্গীত পরিচালনা করেছেন দেবী শ্রী প্রসাদ।
এটি ২০১৯ সালের ১১ জানুয়ারি ভারতে মুক্তি দেওয়া হয়, মুক্তির পর থেকে চলচ্চিত্রটি বক্স অফিসে নেতিবাচক প্রতিক্রিয়া পায়।
জ্যাক ডানিং

জন অ্যাঙ্গাস ডানিং, (; জন্ম: ৬ ফেব্রুয়ারি, ১৯০৩ - মৃত্যু: ২৪ জুন, ১৯৭১) উত্তর অকল্যান্ডের ওমাহায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওতাগোসহ অক্সফোর্ড বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক কিংবা মিডিয়াম পেস বোলিংয়ে পারদর্শী ছিলেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন জ্যাক ডানিং।
অকল্যান্ড গ্রামার স্কুলে পড়াশুনো শেষে অকল্যান্ড ইউনিভার্সিটি কলেজে অধ্যয়ন করেন। পরবর্তীতে ওতাগো বিশ্ববিদ্যালয় থেকে গণিত বিষয়ে সম্মান ও স্নাতকোত্তর ডিগ্রি লাভ করেন। ১৯২৫ সালে নিউজিল্যান্ডের রোডস বৃত্তিধারী হন ও অক্সফোর্ডের নিউ কলেজে পড়েন। সেখানে গণিত বিষয়ে পড়াশুনো করেছিলেন তিনি।
১৯২৩ থেকে ১৯২৫ ও ১৯২৭ থেকে ১৯৩৯ সাল পর্যন্ত ডুনেডিনের জন ম্যাকগ্ল্যাশান কলেজে অধ্যয়ন করান। এছাড়াও তিনি ক্রীড়া শিক্ষকের দায়িত্ব পালন করতেন। ১৯৩৯ থেকে ১৯৪৯ সাল পর্যন্ত ওয়ারউইকের স্কটস কলেজে প্রধানশিক্ষক হিসেবে নিয়োগপ্রাপ্ত হন। ১৯৪৯ থেকে ১৯৬৯ সাল পর্যন্ত অ্যাডিলেডের প্রিন্স আলফ্রেড কলেজে ছিলেন। সেখানে তিনি ‘স্কটিশ সচেতনার’ বহিঃপ্রকাশ ঘটাতেন।
রোডস বৃত্তিধারী অবস্থায় ১৯২৮ সালে অক্সফোর্ডের পক্ষে যাচাই-বাছাইয়ের খেলায় অংশ নেন। তবে, ব্লুধারী হননি। ১৯২৩ থেকে ১৯৩৮ সাল পর্যন্ত জ্যাক ডানিংয়ের প্রথম-শ্রেণীর খেলোয়াড়ী জীবন চলমান ছিল। ওতাগোর সদস্যরূপে প্লাঙ্কেট শীল্ডের খেলায় বেশ ভালো খেলেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জ্যাক ডানিং। টেস্ট ক্রিকেটে খুব কম উইকেট পেয়েছেন। অফ ব্রেক বোলার হিসেবে ১৯৩৩ থেকে ১৯৩৭ সাল পর্যন্ত ইংল্যান্ডের বিপক্ষে চারটি টেস্টে অংশগ্রহণ করেছিলেন। ৩১ মার্চ, ১৯৩৩ তারিখে অকল্যান্ডে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৪ আগস্ট, ১৯৩৭ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯৩৭ সালে এমএল পেজের নেতৃত্বাধীন নিউজিল্যান্ডের সদস্যরূপে ইংল্যান্ড সফরের অন্যান্য খেলায় কিছু উল্লেখযোগ্য সফলতা লাভ করেছিলেন। এসেক্সের বিপক্ষে ১৭০ রান খরচায় ১০ উইকেট, কেমব্রিজ বিশ্ববিদ্যালয়ের বিপক্ষে ৬৪ রান খরচায় ৯ উইকেট ও মিডলসেক্সের বিপক্ষে ৬৭ রান খরচায় ৬ উইকেট পেয়েছিলেন তিনি। পাশাপাশি স্টোকে অনুষ্ঠিত স্টাফোর্ডশায়ারের বিপক্ষে দুইদিনের খেলায় ৮/২৬ পান। এ সফরের তিনদিনের খেলায় ৩০.১০ গড়ে ৮৩ উইকেট দখল করেছিলেন। সতীর্থ যে-কোন বোলারের তুলনায় অধিকসংখ্যক ওভার বোলিং করেন।
১৯৬৫ সালে নববর্ষের সম্মাননায় ওবিই পদবীপ্রাপ্ত হন। ক্রিকেট খেলা থেকে অবসর গ্রহণের পর অস্ট্রেলিয়ায় প্রধানশিক্ষকের দায়িত্ব পালন করেন। এরপর অস্ট্রেলিয়ান ক্রিকেট কন্ট্রোল বোর্ডের সদস্যরূপে মনোনীত হন।
২৪ জুন, ১৯৭১ তারিখে ৬৮ বছর বয়সে দক্ষিণ অস্ট্রেলিয়ার অ্যাডিলেডে জ্যাক ডানিংয়ের দেহাবসান ঘটে।
সম্মিলিত সামরিক হাসপাতাল (ঢাকা)

সম্মিলিত সামরিক হাসপাতাল ঢাকা হল ঢাকা সেনানিবাসে অবস্থিত একটি হাসপাতাল। এটি বাংলাদেশের সকল ক্যান্টনমেন্টে অবস্থিত সম্মিলিত সামরিক হাসপাতালের চেইনের একটি।
সমস্ত সামরিক কর্মকর্তা (সেনা, বিমান, নৌ) বাহিনীর সকল সদস্য এবং তাদের পরিবারের সদস্যরা এখান থেকে বিনামূল্যে চিকিৎসাসেবা ও ঔষধ পেয়ে থাকেন। এখানকার সব ডাক্তার সামরিক কর্মকর্তা এবং বিভিন্ন মেডিকেল কলেজ থেকে এএফএমসি / এএমসি স্নাতক। সশস্ত্র বাহিনীর সদস্য ছাড়াও চিকিৎসা খরচ বহন সাপেক্ষে বেসামরিক ব্যক্তিরাও সেবা গ্রহণ করতে পারেন।
তুলনামূলক ভাবে অনেক ব্যয়বহুল চিকিৎসা এই হাসপাতালে সুলভে পাওয়া যায়।এই হাসপাতাল সেনাবাহিনী দ্বারা নিয়ন্ত্রিত হওয়ার কারনে এইখানে কোন ধরনের খপ্পরে পড়ার সম্ভাবনা নাই।
সম্মিলিত সামরিক হাসপাতাল (সিএমএইচ) ঢাকার বিএমটি সেন্টারে রোগীদের জন্য আধুনিক চিকিৎসা সুবিধা রয়েছে। এখানে ভারত, থাইল্যান্ড ও সিঙ্গাপুরের মতো দেশগুলোর ব্যয়বহুল চিকিৎসার তুলনায় ব্লাড ক্যান্সার ও রক্ত সংক্রান্ত রোগের চিকিৎসা কম খরচে করা যায়। নতুন প্রতিষ্ঠিত বিএমটি সেন্টারে বিএমটি ল্যাব, একটি বিশেষ হ্যামাটোলোজি ওয়ার্ড, স্টেম সেল ল্যাব, এ্যাপারসিস রুম, এইচইপিএ ফিল্টার/এইচভিএসি সিস্টেম এবং ব্লাড ব্যাংকসহ বেশ কয়েকটি স্থাপনা রয়েছে। এতে বেসামরিক ও সামরিক উভয় ধরনের রোগীই চিকিৎসা পায়।
২০১৯–২০ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা ডিসেম্বর ২০১৯-এ অনুষ্ঠিত হয়। ২০১৯ এর নভেম্বরে, ভারত ক্রিকেট কন্ট্রোল বোর্ড (বিসিসিআই) প্রথম ও তৃতীয় টি২০আই ম্যাচের খেলার মাঠ অদলবদল করে। সফরের পূর্বে, ক্রিস গেইল নিশ্চিত করে যে, সে ওয়েস্ট ইন্ডিজের হয়ে উক্ত সফরের ওডিআইয়ে খেলছে না, পরে সে ঘোষণা করে যে, সে হয়তো ক্রিকেট থেকে বিরতি নেবে।
প্রথমবারের মতো আন্তর্জাতিক ক্রিকেটে আন্তর্জাতিক ক্রিকেট কাউন্সিল (আইসিসি) ঘোষণা করে যে, নো-বল পর্যবেক্ষণ করার জন্য ফ্রন্ট ফুট মনিটরিং পদ্ধতি ব্যবহার করতে যাচ্ছে উক্ত সফর প্রতিযোগিতায়। তৃতীয় আম্পায়ার ফ্রন্ট ফুট মনিটরিং পদ্ধতিতে পর্যবেক্ষণ করে, মাঠে থাকা আম্পায়ারের সাথে যোগাযোগ করে সংকেত দিবেন। পদ্ধতিটি পরীক্ষামূলকভাবে উক্ত সিরিজে ব্যবহার করে দেখা হবে খেলার গতিতে যদি কোন ব্যঘাত না ঘটে, তবে পরবর্তীতে স্থায়ীভাবে সংযোজন করা হতে পারে।
সিরিজ নির্ধারণী তৃতীয় ম্যাচে ভারত ৬৭ রানে জয় লাভ করায় ২-১ ব্যবধানে সিরিজে জয় পায়। ওডিআই সিরিজের উদ্বোধনী খেলায় ভারত, ওয়েস্ট ইন্ডিজের কাছে পরাজিত হয় কিন্তু পরবর্তী দুটি ওডিআই-এ জয় পায় এবং ২-১ এ সিরিজ জিতে নেয়। ২০০৬ সালে ওয়েস্ট ইন্ডিজের কাছে ৪-১ এ সিরিজ হারার পর এটি ছিল ভারতের দশম-দ্বিপক্ষীয় ধারাবাহিক সিরিজ জয়।
সিরিজ শুরুর পূর্বে, শিখর ধাওয়ান বাম পায়ে আঘাতপ্রাপ্ত হওয়ায় সঞ্জু স্যামসনকে ভারতের টি২০আই দলে ডাকা হয়। ধাওয়ানকে পরবর্তীতে ভারতের ওডিআই স্কোয়াড থেকেও বাদ দেয়া হয়, এবং মায়াঙ্ক আগরওয়ালকে দলে অন্তর্ভুক্ত করা হয়। ইনজুরির কারণে ভুবনেশ্বর কুমারও দল থেকে বাদ পড়ে যায়, বদলী হিসাবে ডাকা হয় শার্দুল ঠাকুরকে। ভারতের শেষ ও তৃতীয় ওডিআইয়ের জন্য ইনজুরিতে পড়া দীপক চাহারের পরিবর্তে নবদীপ সাইনিকে দলে অন্তর্ভুক্ত করা হয়।
২০১৯ এর নভেম্বরে আফগানিস্তানের বিপরীতে ওয়েস্ট ইন্ডিজের ওডিআই সিরিজ চলাকালীন, নিকোলাস পুরাণকে বল টেম্পারিং এর দায়ে দোষী পায়। ফলে তাকে ৪টি টি২০আই ম্যাচের জন্য নিষেধাজ্ঞা প্রদান করা হয়। যার তিনটি আফগানিস্তানের সাথে এবং একটি ভারতের সাথে।
বেলজিয়াম জাতীয় ক্রিকেট দল

বেলজিয়াম জাতীয় ক্রিকেট দল বেলজিয়ান ক্রিকেট ফেডারেশন কর্তৃক সংঘটনকৃত আন্তর্জাতিক ক্রিকেট অঙ্গনে বেলজিয়ামের প্রতিনিধিত্বকারী একটি ক্রিকেট দল। দলটি ২০০৫ সাল থেকে আন্তর্জাতিক ক্রিকেট নিয়ন্ত্রণকারী সংস্থা আইসিসির সহযোগী সদস্য। পূর্বে ১৯৯১ সাল থেকে দলটি উক্ত সংস্থার অধিভুক্ত সদস্য ছিল। বেলজিয়াম তার প্রথম আন্তর্জাতিক ম্যাচ খেলে ১৯১০ সালে, ব্রুসেলস মাঠে একটি প্রদর্শনী প্রতিযোগিতায়। উক্ত প্রতিযোগিতায় ফ্রান্স, নেদারল্যান্ডস এবং মেরিলেবোন ক্রিকেট ক্লাব (এমসিসি) কেও প্রদর্শন করানো হয়। ১৯৯০ সাল থেকেই দলটি ইউরোপীয়ান ক্রিকেট কাউন্সিল (ইসিসি) বিভিন্ন প্রতিযোগিতায় নিয়মিত অংশ গ্রহণ করতে থাকে। সাধারণ নিম্ন বিভাগীয় খেলায়।
এপ্রিল ২০১৮তে আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর বেলজিয়াম ও অন্যান্য দলের মধ্যে অনুষ্ঠিত সকল খেলা হবে পূর্ণ টুয়েন্টি২০ আন্তর্জাতিক (টি২০আই) মর্যাদা সম্পন্ন। 
বেলজিয়াম তাদের প্রথম টুয়েন্টি২০ আন্তর্জাতিক খেলাটি খেলে ১১ মে ২০১৯ জার্মানি দলের বিপক্ষে।
১৯৯১ সালে বেলজিয়াম আইসিসির অধিভুক্ত সদস্যপদ লাভ করে। তারা ইউরোপী প্রতিযোগিতা খেলা শুরু করে, প্রথম বার ইউরোপীয় অ্যাফিলেটস চ্যাম্পিয়নশীপ খেলে ১৯৯৯ সালে এবং সর্বশেষ দল হিসাবে প্রতিযোগিতা সম্পন্ন করে। পরের মৌসুমে অস্ট্রিয়াতে অনুষ্ঠিত ইসিসি কাপ ২০০১ এ দলটি অনেক উন্নতি করে এবং সেমি ফাইনাল পর্যন্ত খেলে।
২০০৩ সালে দলটি ইসিসি ট্রফিতে ৬ষ্ঠ স্থানে প্রতিযোগিতা সম্পন্ন করে, এবং দুই বছর পর আইসিসির সহযোগী সদস্য পদ লাভ করে। ২০০৫ সালে বেলজিয়াম ইসিসি চ্যাম্পিয়নশীপে চতুর্থ স্থান অধিকার করে। এবং ২০০৭ সালে আইসিসির নতুনভাবে উদ্ভাবনকৃত তৃতীয় বিভাগ খেলাটি আয়োজক হয়ে খেলে এবং পঞ্চম স্থান নিয়ে প্রতিযোগিতাটি সম্পন্ন করে।
২০০৯ সালে বেলজিয়া লা মাঙ্গা ক্লাব গ্রাউন্ড এ আবারো বিভাগ-৩ এর খেলা খেলে। রিচার্ড নাশ দলকে নেতৃত্ব দেন এবং চতুর্থ স্থান নিয়ে সমাপ্ত করে। ২০১১ সালে ২০১১ আইসিসি ইউরোপীয়ান টি২০ চ্যাম্পিয়নশীপ দ্বিতীয় বিভাগ এর আয়োজক ছিল বেলজিয়াম এবং অপরাজিত চ্যাম্পিয়ন হিসাবে ট্রফি জিতে। সেই টি২০ স্কোয়াডের ক্যাপ্টেন ছিল আন্দ্রে ওয়াজেনার। বেলজিয়াম প্রথম বিভাগে উন্নীত হয় এবং ১২ দলের প্রতিযোগিতায় ভিসা সমস্যার কারণে অধিকতর দুর্বল দল নিয়েও অকল্পনীয়ভাবে সপ্তম স্থান অধিকার করে। দলটি অসাধারণ অবদানের জন্য পরের বছর বিশ্ব ক্রিকেট লীগ-৮ এর বাছাইপর্ব খেলার যোগ্যতা অর্জন করে নেয়।
১১-১২ মে ২০১৯ জার্মানি দলের বিপরীতে অনুষ্ঠিত হতে যাওয়া সর্বপ্রথম টি২০আই সিরিজে বেলজিয়ামের স্কোয়াড।
আন্তর্জাতিক খেলার সারাংশ — বেলজিয়াম
টি২০আই রেকর্ড বনাম অন্য দল
"Records complete to T20I #775. Last updated 12 May 2019."
জার্মানি জাতীয় ক্রিকেট দল

জার্মানি জাতীয় ক্রিকেট দল হচ্ছে আন্তর্জাতিক ক্রিকেট অঙ্গনে জার্মানির প্রতিনিধিত্বকারী একটি ক্রিকেট দল। দলটির সংঘটক জার্মান ক্রিকেট ফেডারেশন ১৯৯১ সাল থেকে আন্তর্জাতিক ক্রিকেট কাউন্সিল (আইসিসির) অধিভুক্ত সদস্য এবং ১৯৯৯ সাল থেকে সহযোগী সদস্য। জাতীয় দলটি আন্তর্জাতিক ক্রিকেটে অভিষেক করে ডেনমার্কের বিপক্ষে ১৯৮৯ সালে, পশ্চিম জার্মানি হিসাবে। দলটি নিয়মিতভাবে ইউরোপীয় ক্রিকেট চ্যাম্পিয়নশীপ প্রতিযোগিতায় খেলে এবং দুইবার বিশ্ব ক্রিকেট লিগ এর নিম্ন বিভাগেও খেলেছে। ২০০১ এ জার্মানি সর্বপ্রথম ও একটিমাত্র বার আইসিসি ট্রফিতে অংশ গ্রহণ করে, যা বর্তমানে ক্রিকেট বিশ্বকাপ বাছাইপর্ব নামে পরিচিত।
এপ্রিল ২০১৮তে আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর জার্মানি ও অন্যান্য দলের মধ্যে অনুষ্ঠিত সকল খেলা হবে পূর্ণ টুয়েন্টি২০ আন্তর্জাতিক (টি২০আই) মর্যাদা সম্পন্ন।
জার্মানি তাদের প্রথম টুয়েন্টি২০ আন্তর্জাতিক ম্যাচ খেলে ২০১৯ এর মে মাসে, যখন দলটি বেলজিয়ামের বিপক্ষে ৩ ম্যাচ সিরিজ খেলতে যায় এবং পরবর্তীতে একই মাসে নেদারল্যান্ডস-এ অনুষ্ঠতি ইতালির বিপরীতে ২ ম্যাচের একটি সিরিজ খেলাতে যায়। এই খেলাগুলো পরবর্তীতে দলের জন্য প্রস্তুতি হিসাবে কাজে আসে। যার ফলে টি২০ বিশ্বকাপ ইউরোপীয় বাছাইপর্বের ফাইনালে রানার আপ হয়ে দ্বিতীয় স্থান অর্জন করে। প্রতিযোগিতার শেষ দিনের খেলায় জার্সি গ্রুপ বিজয়ী হয়ে ২০১৯ আইসিসি টি২০ বিশ্বকাপ বাছাইপর্ব প্রতিযোগিতার যোগ্যতা অর্জন করে নেয়, যদিও জার্মানি পূর্বের খেলায় জার্সিকে পরাজিত হয়, তবু নেট রান রেট এর কারণে এগিয়ে যায়।
জার্মানি আইসিসির নথিভুক্ত বা অধিভুক্ত সদস্য পদ পায় ১৯৯১ সালে। পশ্চিম জার্মানি হিসেবে দলটি তাদের প্রথম আন্তর্জাতিকে অভিষেক ঘটায় ১৯৮৯ সালে, ডেনমার্কের বিপরীতে ২ ম্যাচের একটি সিরিজে। দলটির আন্তর্জাতিক প্রতিযোগিতার অভিষেক হয় ১৯৯০ সালে গার্নসিতে অনুষ্ঠিত "ইউরোপীয়ান ক্রিকেট কাপ"। তারা ইউরোপীয় ক্রিকেট কাউন্সিলের একটি প্রতিযোগিতার আয়জন করে ১৯৯৬ সাল (যা পরবর্তীতে ইউরোপীয়ান ন্যাশন কাপ নামে পরিচিত ছিল।) তারা ফ্রান্স, পর্তুগাল, এবং সুইডেন সাথেও খেল। এবং ১৯৯৭ এর ফাইনালে রানার আপ হয়ে প্রতিযোগিতা শেষ করে। ফাইনালে ফ্রান্সের সাথে ১ রানের ব্যবধানে হেরে যায়। বিজয়ী রানটি সংগ্রহ করে ডেভিড বোরডেস, যার মাথার খুলিতে প্রচণ্ডরকমের আঘাতপ্রাপ্ত (স্কার্ল ফ্রাক্‌চার) ছিলেন।
১৯৯৮ সালে জার্মান দলটি ইউরোপীয়ান চ্যাম্পিয়নশীপে প্রথমবারের মত প্রতিযোগিতায় আসে এবং সপ্তম স্থান নিয়ে বিদায় হয়ে যায়। পরবর্তী বছরেই আইসিসির সহযোগী সদস্যপদ লাভ করে এবং ২০০০ সালের ইউরোপীয়ান চ্যাম্পিয়নশীপ খেলে রানার আপ হয়।
আন্তর্জাতিক খেলার সারাংশ — জার্মানি
সর্বাধিক টি২০আই রান সংগ্রহকারী
সর্বাধিক টি২০আই উইকেট সংগ্রহকারী
অন্য দলের বিপক্ষে টি২০আই রেকর্ড
"রেকর্ড সম্পূর্ণ টি২০আই খেলা নং #807পর্যন্ত। সর্বশেষ হালনাগাদ ২০ জুন ২০১৯"
২০২২ নামিবিয়া ত্রিদেশীয় সিরিজ (রাউন্ড ১৮)

২০২২ নামিবিয়া ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৮শ পর্ব যা ২০২২ সালের ডিসেম্বর মাসে নামিবিয়ায় অনুষ্ঠিত হয়। সিরিজটি ছিল নামিবিয়া, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।
প্রাথমিকভাবে সিরিজটি ২০২০ সালের এপ্রিল মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে ২০২০ সালের মার্চ মাসে সিরিজটি স্থগিত করা হয়।
চোটের কারণে ইয়ান ফ্রাইলিংক নামিবিয়া দল থেকে ছিটকে যান।
শান্তি নীড়ায়ম

শান্তি নিলয়ম (; অর্থঃ শান্তি নীড়) হচ্ছে ১৯৬৯ সালের একটি তামিল চলচ্চিত্র। জি এস মণি দ্বারা পরিচালিত চলচ্চিত্রটির কাহিনী ইংরেজ ঔপন্যাসিক শার্লট ব্রন্টির একটি উপন্যাসের কাহিনী থেকে অনুপ্রাণিত ছিলো এবং চিত্রালয় গোপু কাহিনী লিখেছিলেন। জেমিনি গণেশন এবং কাঞ্চনা মুখ্য ভূমিকায় ছিলেন, এছাড়াও নাগেশ, বিজয়া ললিতা, পাণ্ডারি বাই, কে বালাজী এবং ভি এস রাঘব সহকারী চরিত্রে ছিলেন। চলচ্চিত্রটি ভালো সিনেমাটোগ্রাফী বিষয়শ্রেণীতে জাতীয় চলচ্চিত্র পুরস্কার জিতেছিলো।
"শান্তি নিলয়ম" বক্স অফিস সফল ছিলো।
এই চলচ্চিত্রটি ১৯৬৮ সালের একটি কন্নড় ভাষার চলচ্চিত্রের পুনঃনির্মাণ ছিলো, কন্নড় ভাষার ঐ চলচ্চিত্রটির নাম ছিলো বেড়ি বান্ডাভেলু, চলচ্চিত্রটি আবার দ্য সাউন্ড অব মিউজিক (১৯৬৫ সালে মুক্তিপ্রাপ্ত মার্কিন চলচ্চিত্র)-এর কাহিনী দ্বারা অনুপ্রাণিত ছিলো।
মনয়ঙ্গত সুব্রমণিয়ন বিশ্বনাথন গানগুলোর সুর করেছিলেন।
২০২০ নেপাল ত্রি-দেশীয় সিরিজ

২০২০ নেপাল ত্রি-দেশীয় সিরিজ একটি ক্রিকেট প্রতিযোগিতা যেটি ২০২০ সালের ফেব্রুয়ারিতে নেপালে অনুষ্ঠিত হয়েছে। এটি একটি ত্রি-দেশীয় সিরিজ হবে নেপাল, ওমান ও যুক্তরাষ্ট্র ক্রিকেট দল, একদিনের আন্তর্জাতিক ম্যাচ (ওডিআই) ম্যাচ খেলেছে। সিরিজের সবগুলো খেলাই হবে ২০১৯-২৩ আইসিসি ক্রিকেট বিশ্বকাপ লীগ ২ এর অংশ, যার মাধ্যমে বিজয়ী দলটি জন্য ২০২৩ ক্রিকেট বিশ্বকাপ-এ খেলার একটি পথ তৈরী হবে।
প্রথমবারের মতো ওডিআই খেলা অনুষ্ঠিত হচ্ছে নেপালে ২০২০ সালের ২০ জানুয়ারি, মার্কিন যুক্তরাষ্ট্র স্টিভেন টেলরকে শৃঙ্খলা ভঙ্গের দায়ে সহকারী অধিনায়ক পদ থেকে অপসারণ করে, কিন্তু দলে বহাল রেখে সিরিজের জন্য তাদের স্কোয়াড ঘোষণা করে।
ওমান তাদের প্রথম তিনটি ম্যাচে জয়ী হয়, ফলে তারা সিরিজে অপ্রতিরোধ্য সিরিজ জয়ে অগ্রসর হয়। সিরিজের শেষ খেলায় মার্কিন যুক্তরাষ্ট্র মাত্র ৩৫ রানে অল-আউট হয়ে যায়, যা ওডিআই ক্রিকেটে যৌথভাবে দ্বিতীয় সর্বনিম্ন স্কোর।
প্রথম ম্যাচে নেপালের শরদ বৈশ্বকর ইনজুরিতে পড়লে বদলী খেলোয়াড় হিসাবে সুবাশ খাকুরেলকে দলে ডাকা হয়।
অনন্ত ভালবাসা

অনন্ত ভালবাসা হচ্ছে ১৯৯৯ সালে মুক্তিপ্রাপ্ত একটি বাংলাদেশী মারপিট-প্রণয়ধর্মী চলচ্চিত্র। চলচ্চিত্রটি পরিচালনা করেছেন সোহানুর রহমান সোহান এবং এস পি প্রডাকশনের ব্যানারে প্রযোজনা করেছেন কুদ্দুসুর রহমান। ছবিটির কাহিনী চিত্রনাট্য ও সংলাপ লিখেছেন হেনরী আমিন। গল্প তৈরি করেছেন আবু সাঈদ খান। চলচ্চিত্রটিতে মুখ্য ভূমিকায় অভিনয় করেছেন শাকিব খান ও ইরিন জামান, যা তাদের মুক্তিপ্রাপ্ত প্রথম চলচ্চিত্র। এবং আবুল হায়াত, রাজীব, নাসির খান, ডলি জহুর, রিনা খান ও মিশা সওদাগর বিভিন্ন গুরুত্বপূর্ণ ভূমিকায় অভিনয় করেছেন। এটি বাংলাদেশের জনপ্রিয় অভিনেতা শাকিব খান ও ইরিন জামানের অভিষেক চলচ্চিত্র হিসাবে উল্লেখযোগ্য হয়ে আছে।
চলচ্চিত্রটিতে অভিনয় সম্পর্কে শাকিব খান বলেন 
আফজাল চৌধুরীর (আবুল হায়াত) আশরাফ চৌধুরী (ওয়াসীমুল বারী রাজীব) ও আকরাম চৌধুরী (নাসির খান) নামে দুই সৎভাই রয়েছে। তারা তার সম্পত্তির লোভে আফজাল চৌধুরীকে হত্যা করে এবং তার গর্ভবতী স্ত্রী নাজমার (ডলি জহুর) উপর সব দোষ চাপিয়ে দেয়। তার সাজা ভোগ করার পর, তিনি তার ছেলে মশালের (শাকিব খান) কাছে আবারও ফিরে আসেন। অন্যদিকে আশরাফ চৌধুরীর মেয়ে জ্যোতিও (ইরিন জামান) এখন বড়। একদিন মশাল জ্যোতিকে কিছু গুন্ডা থেকে রক্ষা করে। এবং পরে তারা একে-অপরের গভীর প্রেমে পড়ে যায়। তবে তারা যখন তাদের পারিবারিক প্রতিদ্বন্দ্বিতা সম্পর্কে জানবে, তখন কী হবে এটাই দেখা যাবে চলচ্চিত্রে।
চলচ্চিত্রটির সুর, সঙ্গীতায়োজন ও গীত লিখেছেন আহমেদ ইমতিয়াজ বুলবুল। এছাড়াও একটি গানের সুর করেছেন আলম খান এবং একটি গানের কথা লিখেছেন মিল্টন খন্দকার। গানগুলোতে কণ্ঠ দিয়েছেন এন্ড্রু কিশোর, রুনা লায়লা, কনকচাঁপা, ও ডলি সায়ন্তনী।
গান্তিয়াদি গির্জা

গান্তিয়াদি গির্জা (, "Gant'iadis eklesia") জর্জিয়ার গান্তিয়াদির, গাগরা জেলায় অবস্থিত, ৫৪৩ খ্রিষ্টাব্দে র্নির্মিত, এটি একটি তিন-নুড়ি আঁকারের বেসিলিকা গির্জা এবং জর্জিয়ার প্রাচীনতম খ্রিস্টান গির্জাগুলির মধ্যে একটি। তবে কালে কালে, অষ্টম-দশম শতাব্দীতে বেশ কয়েকবার গির্জাটি পুনর্নির্মিত করা হয়েছিল। ১৫৭৬ সালে, অটোমান সাম্রাজ্যর আক্রমণে এটি আংশিকভাবে ধ্বংস হয়ে যায়। আজ কেবল বেসিলিকার ধ্বংসাবশেষে এসে দাঁড়িয়েছে।
সংশ্লিষ্ট ক্ষেত্রে বিশেষজ্ঞদের মতে গান্তিয়াদি গির্জা, একটি গির্জা ছিল, যা খ্রিস্টানকৃত হওয়ার সময় বাইজেন্টাইন সম্রাট জাস্টিনিয়ান আই কর্তৃক আবিজগ উপজাতির জন্য নির্মিত করা হয়েছিল। বেসিলিকার ধ্বংসাবশেষে, সমাধিতে পাওয়া যায় এক গ্রিক ঐতিহাসিক শিলালিপি। ষষ্ঠ শতাব্দীর, শিলালিপিটি আবখাজিয়ার একটি ধর্মনিরপেক্ষ বা ধর্মনিরপেক্ষ মর্যাদাপূর্ণের কোন এক বাক্তির, তবে কবরে নাম পাওয়া যায়নি। গির্জাটিতে তিনটি মধ্যভাগ (নেভস) রয়েছে এবং চুনাপাথর এবং বিভিন্ন মাপের ইটের দ্বারা নির্মিত করা হয়েছিল।
বর্তমানে অঞ্চলটি রাশিয়ার দখলে রয়েছে, যার কারণে গবেষণা এবং সম্পর্কিত কাজ পরিচালনা করা অসম্ভব। গির্জারটি সংরক্ষণ অতি জরুরী এবং অবিলম্বে পুনর্নির্মাণ কাজ করা প্রয়োজন।
গির্জাটি জাতীয় গুরুত্বের স্মারকগুলির তালিকাতে লিপিবদ্ধ আছে।
লিনিয়ার অনুসন্ধান

লিনিয়ার অনুসন্ধান হচ্ছে ক্রস টেবিল, ডেটা কাঠামো তে ক্রস সংঘর্ষ সমাধান করার জন্য কম্পিউটার প্রোগ্রামিং এর প্রকল্প, যা কী ভ্যালু সংকলন পরিচালনার জন্য এবং মান খোঁজার জন্য ব্যবহৃত হয়। এটি ১৯৫৪ সালে জিন আমদাল, এলেইন এম. ম্যাকগ্রো এবং আর্থার স্যামুয়েল দ্বারা আবিস্কৃত হয়েছিল এবং প্রথম ১৯৬৩ সালে ডোনাল্ড নুথ দ্বারা বিশ্লেষণ করা হয়েছিল।
চতুর্ঘাত অনুসন্ধান এবং ডাবল হ্যাশিং এর পাশাপাশি লিনিয়ার অনুসন্ধান হলো মুক্ত সম্ভাষণের নমুনা। এই প্রকল্পে, একটি হ্যাশ টেবিলের প্রতিটি সেল একটি কী কী-ভ্যালু জোড়া সংরক্ষণ করে। যখন হ্যাশ ফাংশন হ্যাশ টেবিলের একটি সেল এর একটি নতুন কী ম্যাপিং করে সংঘর্ষ ঘটায় যেটা ইতোমধ্যে অন্য কী দ্বারা পুর্ণ , লিনিয়ার অনুসন্ধান তখন নিকটবর্তী ফাঁকা অবস্থানের জন্য টেবিল অনুসন্ধান করে এবং সেখানে নতুন কী স্থাপন করায়। অনুরুপভাবে হ্যাশ ফাংশন দ্বারা প্রদত্ত অবস্থান থেকে শুরু করে ক্রমানুসারে টেবিল অনুসন্ধান করে লুকআপ সম্পন্ন করা হয় যতক্ষণ না একটি সদৃশ কী দ্বারা পূর্ণ সেল অথবা ফাঁকা সেল খুঁজে পাওয়া যায়।
থোরাপ এবং ঝাং (২০১২) লিখেন "হ্যাশ টেবিলগুলি সর্বাধিক ব্যবহৃত নথিভুক্ত ডেটা কাঠামো, এবং মানসম্মত হার্ডওয়্যারের লিনিয়ার বা রৈখিক অনুসন্ধানের ব্যবহারের সবচেয়ে জনপ্রিয় বাস্তবায়ন, যা একই সাথে দ্রুত এবং সহজ" লিনিয়ার অনুসন্ধান উচ্চ কর্মক্ষমতা প্রদান করতে পারে এর ভালো উল্লেখযোগ্য অবস্থান এর কারণে, কিন্তু এটি অন্যান্য প্রকল্পের সংঘর্ষের সমাধানের তুলনায় এটির হ্যাশ ফাংশনের প্রতি খুবই সংবেদনশীল। এটি অনুসন্ধান, সন্নিবেশন বা মুছে ফেলার ক্ষেত্রে একই সময় নেয় যখন বিচ্ছিন্ন হ্যাশ ফাংশন ব্যবহার করে সম্পাদন করা হয়, একটি ৫-স্বাধীন হ্যাশ ফাংশন অথবা তালিকাভুক্ত হ্যাশিং। অন্যান্যহ্যাশ ফাংশন যেমন মারমার হ্যাশ অনুশীলন করে ভালো ফলাফল অর্জন করা যেতে পারে।
খন্দকার আব্দুল মালিক

খন্দকার আব্দুল মালিক ছিলেন বাংলাদেশের রাজনীতিবিদ। তিনি বাংলাদেশ জাতীয়তাবাদী দলের সংসদ সদস্য ছিলেন।
১৯২০ সালে ব্রিটিশ ভারতের আসামের সিলেট জেলার দক্ষিণ সুরমা উপজেলার তেতলী ইউনিয়নের আহমদপুর গ্রামে জন্মগ্রহণ করেন।
সিলেট বিএনপি প্রতিষ্ঠাতাদের অন্যতম মরহুম খন্দকার আব্দুল মালিক। তিনি ১৯৭৯ সালের দ্বিতীয় জাতীয় সংসদ নির্বাচনে সিলেট-৮ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি সিলেট-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।
খন্দকার আব্দুল মালিক সিলেট চেম্বার অব কমার্স এন্ড ইন্ডাস্ট্রি'র প্রতিষ্ঠা কালিন ১৯৬৬ সালে থেকে ১৯৭৮ সাল পর্যন্ত ১২ বছর সভাপতির দায়িত্ব পালন করেন। পরবর্তীতে ৮ ফেব্রুয়ারি ১৯৮৩ সাল থেকে ৩০ মার্চ ১৯৮৬ সাল পর্যন্ত পূণর্বার সভাপতির দায়িত্ব পালন করেন তিনি।
তার ভাই খন্দকার আব্দুল জলিল পূর্ব পাকিস্তানের এমপিএ (সংসদ সদস্য) ছিলেন। তার কনিস্ট ছেলে বিএনপি চেয়ারপার্সনের উপদেষ্টা খন্দকার আব্দুল মুক্তাদির ২০১৮ সালের জাতীয় সংসদ নির্বাচনে বিএনপির হয়ে ঐক্য ফ্রন্টের প্রার্থী ছিলেন। এবং উনার আরো ১ ছেলে ৪ কন্যা সন্তান রয়েছে ।
মালিক ২০০৪ সালে মারা যান।
বলরামবাটী রেলওয়ে স্টেশন

বলরামবাটী রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বলরামবাটী রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বলরামবাটীতে অবস্থিত। স্টেশনটি বলরামবাটী এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩১ কি.মি. দূরে স্টেশনটি অবস্থিত।
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। বলরামবাটী রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
ইমন মাহমুদ

মোহাম্মদ ইমন মাহমুদ বাবু (জন্ম: ৩ জুন ১৯৯১; ইমন মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০১৩–১৪ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০২১–২২ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।
২০০৯ সালে, বাবু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।
ব্যক্তিগতভাবে, বাবু বেশ কিছু পুরস্কার জয়লাভ করেছেন, যার মধ্যে ২০১৭ বাংলাদেশ ফেডারেশন কাপের সেরা খেলোয়াড়ের পুরস্কার জয় অন্যতম। দলগতভাবে, বাবু এপর্যন্ত ১০টি শিরোপা জয়লাভ করেছেন, যার মধ্যে ৩টি শেখ রাসেলের হয়ে, ১টি ঢাকা মোহামেডানের হয়ে, ৪টি ঢাকা আবাহনীর হয়ে এবং ২টি বসুন্ধরা কিংসের হয়ে জয়লাভ করেছেন।
মোহাম্মদ ইমন মাহমুদ বাবু ১৯৯১ সালের ৩রা জুন তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৯ সালের ২৬শে এপ্রিল তারিখে, মাত্র ১৭ বছর ১০ মাস ২৪ দিন বয়সে, উভয় পায়ে ফুটবল খেলায় পারদর্শী বাবু কম্বোডিয়ার বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৭ তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাবু সর্বমোট ৩ ম্যাচে অংশগ্রহণ করেছেন।
নাবিব নেওয়াজ জীবন

মোহাম্মদ নাবিব নেওয়াজ জীবন (জন্ম: ১৭ আগস্ট ১৯৯০; নাবিব নেওয়াজ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব উত্তর বারিধারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি বিজেএমসিতে যোগদান করেছেন। ২০১৬–১৭ মৌসুমে, তিনি বিজেএমসি হতে বাংলাদেশী ক্লাব ঢাকা আবাহনীতে যোগদান করেছেন।
২০১৬ সালে, জীবন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৫ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩২ ম্যাচে ৫টি গোল করেছেন।
দলগতভাবে, জীবন এপর্যন্ত ৪টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
মোহাম্মদ নাবিব নেওয়াজ জীবন ১৯৯০ সালের ১৭ই আগস্ট তারিখে বাংলাদেশের গাইবান্ধায় জন্মগ্রহণ করেছেন এবং সেখানেই তার শৈশব অতিবাহিত করেছেন।
জীবন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করে ৩টি গোল করেছেন। তিনি ২০১৬ সালের ৯ই ফেব্রুয়ারি তারিখে ২০১৬ এশিয়ান গেমসের গ্রুপ পর্বের নিজেদের প্রথম ম্যাচে ভুটান অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৫ সালের ১৩ই অক্টোবর তারিখে, ২৫ বছর ১ মাস ২৭ দিন বয়সে, জীবন কিরগিজস্তানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জীবন সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ২ মাস ২৭ দিন পর, বাংলাদেশের জার্সি গায়ে প্রথম গোলটি করেন; ২০১৬ সালের ৮ই জানুয়ারি তারিখে, শ্রীলঙ্কার বিরুদ্ধে ম্যাচে বাংলাদেশের হয়ে তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
চিত্রাঙ্কন

চিত্রাঙ্কন (স্পষ্টতর অর্থে রংচিত্র অঙ্কন) বলতে কোনও সমতল পৃষ্ঠের উপর সাধারণত তুলি বা আঙুলের মাধ্যমে এক বা একাধিক রঙ (বিশেষ পদার্থে মিশ্রিত রঞ্জক পদার্থ) লেপন করে কোনও চিত্র অঙ্কন করাকে বোঝায়। চিত্রাঙ্কন প্রক্রিয়ার শেষে যে শিল্পকর্ম সৃষ্টি হয়, তাকে চিত্রকর্ম বলে। একজন শিল্পী যিনি পেশাগত কাজ অথবা শখের বশে চিত্রাঙ্কনের কাজ করেন তাকে চিত্রকর বা চিত্রশিল্পী বলা হয়। রংচিত্র অঙ্কন একটি গুরুত্বপূর্ণ দৃশ্যকলা, যা অঙ্কন, অঙ্গভঙ্গি (অঙ্গভঙ্গি চিত্রকর্ম হিসেবে) কিংবা যে কোনো রচনা বিমূর্ত করে তোলে। চিত্রকর্ম হতে পারে স্বতঃস্ফূর্ত এবং প্রতিনিধিত্বমূলক (যেমনটি পাওয়া যায় স্থিরচিত্রে() কিংবা প্রাকৃতিক চিত্রকর্মে, বিমূর্ত, বর্ণনামূলক, প্রতীকী কিংবা আবেগপুর্ণ। প্রাচ্য এবং পাশ্চাত্য উভয়ের চিত্রাঙ্কনের ইতিহাসের একটি অংশ ধর্মীয় চিত্রকলা দ্বারা প্রভাবিত। এই ধরনের চিত্রকর্মের নিদর্শন পাওয়া যায় মৃৎশিল্পের ওপর আঁকা পৌরাণিক চরিত্রের, বাইবেলে উল্লেখিত চরিত্রের, বুদ্ধের জীবন নিয়ে আঁকা দৃশ্যপটে কিংবা অন্যান্য ধর্মীয় চিত্রক্রমে যা পূর্বাঞ্চলের দেশগুলো থেকে জন্ম নিয়েছে।
যে জিনিসের উপর চিত্রাঙ্কন করা যায়, তাকে অবলম্বন বলে। অবলম্বনগুলির মধ্যে আছে দেয়াল, কাগজ, ক্যানভাস, কাঠ, কাঁচ, বার্নিশ, মৃৎশিল্প, পাতা, তামা এবং কংক্রিট। আবার যেসব ব্যবহার করে চিত্রকর্ম করা যায় তার মধ্যে আছে বালি, কাদা, কাগজ, চুন, শুকনো পাতাসহ আরও অনেক কিছু।
রং, তিনটি বিষয়ের উপর নিরভরশীল। ঔজ্জ্বল্য, গাঢ়তা এবং পরিমাণ। নির্দিষ্ট পরিমাণে এগুলো ছড়িয়ে দিয়ে চিত্রকর্মের নির্যাস তৈরি হয় যেমনটি হয় গানের ক্ষেত্রে তাল ও লয়ের সমন্বয়ে। রঙের ব্যাপারটা বস্তুগত কিন্তু এর উপর মনস্তাত্ত্বিক প্রভাব রয়েছে যদিও বিভিন্ন সংস্কৃতিতে এর প্রভাব বিভিন্ন রকম হয়ে থাকে। পশ্চিমা সংস্কৃতিতে কালো রং শোকের প্রতীক আবার পূর্বাঞ্চলের সংস্কৃতিতে সাদা হলো শোকের প্রতীক। কিছু চিত্রশিল্পী, তাত্ত্বিক, লেখক এবং বিজ্ঞানী যেমন গ্যোটে, কান্ডিস্কি, এবং নিউটন, নিজস্ব বর্ণ তত্ত্ব লিখেছেন।
উপরন্তু, বিভিন্ন রঙের প্রদত্ত নাম শুধু বিমূর্ত কিছু ধারণা মাত্র। যেমন "লাল" শব্দটি দিয়ে আলোর দৃশ্যমান বর্ণালীর মধ্যে বিভিন্ন প্রকারের লাল রংকে বোঝানো যায়। রঙের বৈচিত্রের কোনো বিধিবদ্ধ নিয়ম নেই যেমনটা সঙ্গীতের বিভিন্ন সুরের ক্ষেত্রে আছে। একজন চিত্রশিল্পীর কাছে রং হলো কিছু মৌলিক রং এবং কিছু রঙের সমন্বয়ে গঠিত যৌগিক রং (যেমন লাল, নীল, সবুজ ইত্যাদি)।
২০১৯-২২ আইসিসি ক্রিকেট বিশ্বকাপ চ্যালেঞ্জ লিগ

২০১৯-২২ আইসিসি ক্রিকেট বিশ্বকাপ চ্যালেঞ্জ লিগ হচ্ছে ২০২৩ ক্রিকেট বিশ্বকাপ প্রতিযোগিতায় অংশগ্রহণকারী দল বাছাইয়ের জন্য নতুন শুরু হতে যাওয়া ক্রিকেট প্রতিযোগিতা। প্রতিযোগিতার প্রথম পর্বটি ২০১৯ এর সেপ্টেম্বরে শুরু হতে যাচ্ছে, যার সবগুলো খেলাই হবে লিস্ট এ মর্যাদা সম্পন্ন।
ক্রিকেট বিশ্বকাপ চ্যালেঞ্জ লিগ প্রতিযোগিতাটি দুটি গ্রুপে বিভক্ত হবে, গ্রুপ এ এবং গ্রুপ বি। উভয়গ্রুপের সেরা দলটি ২০২২ সালে অনুষ্ঠিত প্লেঅফ প্রতিযোগিতায় অগ্রসর হবে এবং সেখান থেকে ২০২৩ ক্রিকেট বিশ্বকাপ বাছাইপর্ব প্রতিযোগিতার পথ ধরবে। ক্রিকেট বিশ্বকাপে খেলার যোগ্যতা অর্জনের পূর্বকার ধাপ বিশ্ব ক্রিকেট লিগ-এর পরিবর্তে এখন ক্রিকেট বিশ্বকাপ চ্যালেঞ্জ লিগটি শুরু হচ্ছে।
উক্ত লিগ প্রতিযোগিতায় সর্বশেষ নামিবিয়া সমাপ্ত হওয়া ২০১৯ আইসিসি বিশ্ব ক্রিকেট লিগ দ্বিতীয় বিভাগের ফলাফলেল পর ২১তম থেকে ৩২তম র‍্যাংকিংয়ে থাকা ১২টি দল অংশ গ্রহণ করবে। উক্ত ১২টি দলকে দুটি গ্রুপে ভাগ করে দেয়া হবে, এবং প্রতি গ্রুপ থেকে প্রতি বছর ৬ দলের প্রতিযোগিতা খেলবে।
২০১৯ আইসিসি বিশ্ব ক্রিকেট লিগ দ্বিতীয় বিভাগ প্রতিযোগিতা সমাপ্ত হওয়ার পর নিম্নোক্ত দলগুলো বিশ্ব ক্রিকেট র‍্যাংকিংয়ে ২১তম থেকে ৩২তম স্থানে অবস্থান করছে, এবং তাদেরকে দুটি গ্রুপ এ এবং বি তে অন্তর্ভুক্ত করা হয়েছে। ২০১৯ সালের জুলাইয়ে আন্তর্জাতিক ক্রিকেট কাউন্সিল নিশ্চিত করে যে, মালয়েশিয়া ক্রিকেট অ্যাসোসিয়েশন এবং ক্রিকেট হংকং প্রতিযোগিতার প্রথম রাউন্ডের খেলাগুলোর আয়োজন করবে। তবে ২০১৯ এর অক্টোবরে হংকং এর রাজনৈতিক অস্থিরতার কারণে খেলাটির স্থান পরিবর্তন করে ওমানে নেওয়া হয় এবং ২৭ নভেম্বরের পরিবর্তে খেলাটি ২ ডিসেম্বর শুরু হতে নির্ধারিত হয়।। একই মাসে আইসিসি নিশ্চিত করে যে, ক্রিকেট মালয়েশিয়া লিগ এ'র দ্বিতীয় পর্বের প্রতিযোগিতাটি আয়োজন করতে যাচ্ছে এবং উগান্ডা ক্রিকেট অ্যাসোসিয়েশন আয়োজন করবে লিগ বি'র প্রতিযোগিতাটি।
গ্রুপ এ:
গ্রুপ বি:
১৯ দফা কর্মসূচি

১৯ দফা কর্মসূচি হচ্ছে বাংলাদেশের সাবেক রাষ্ট্রপতি এবং বাংলাদেশ জাতীয়তাবাদী দল-বিএনপির প্রতিষ্ঠাতা শহীদ রাষ্ট্রপতি জিয়াউর রহমান কর্তৃক ১৯৭৭ সালের ৩০ এপ্রিল প্রদত্ত একটি রাজনৈতিক আর্থ-সামাজিক উন্নয়ন কর্মসূচি।
দেশের আর্থ-সামাজিক উন্নয়নের লক্ষ্যে শহীদ প্রেসিডেন্ট জিয়াউর রহমান নিম্নলিখিত ১৯ দফা কর্মসূচি প্রণয়ন করেছিলেন:
১৯ দফা কর্মসূচির মূল উদ্দেশ্য ছিল উন্নয়নের হার বাড়ানো, উৎপাদন ও কর্মসংস্থান বৃদ্ধির লক্ষ্যে পরনির্ভরশীলতা কমানো, আয়ের সুষম বণ্টন, জনসংখ্যা বৃদ্ধির হার কমিয়ে আনা, খাদ্যে স্বয়ংসম্পূর্ণতা অর্জন। এজন্য ১৯৮০ সালের জুলাইয়ে দ্বিতীয় পঞ্চবার্ষিক পরিকল্পনায় জনগণের অর্থনৈতিক মুক্তির জন্য জিয়াউর রহমানের ব্যাপক কর্মসূচি গ্রহণ করেন। জীবনযাত্রার মানোন্নয়ন, খাদ্য উৎপাদন বৃদ্ধি, জনসংখ্যা বৃদ্ধি রোধ, নিরক্ষরতা দূরীকরণ, সম্পদের সুষ্ঠু ব্যবহার ও রফতানি আয় বৃদ্ধির মাধ্যমে স্বনির্ভরতা অর্জন। প্রশাসনিক বিকেন্দ্রীকরণ ও স্থানীয় স্বায়ত্তশাসিত প্রতিষ্ঠানের মাধ্যমে গ্রামের জনগণকে সম্পৃক্ত করে গ্রামীণ জীবনযাত্রার মান উন্নত করা ছিল পরিকল্পনার অন্যতম লক্ষ্য। বাংলাদেশের একটি স্বতন্ত্র শক্তিশালী অর্থনৈতিক ব্যবস্থা গড়ে তোলার ব্যাপারে জিয়াউর রহমানের অগ্রণী ভূমিকা ছিল প্রশংসনীয়। এ ছাড়া ব্যাপক খাল খনন কর্মসূচি, স্বনির্ভর প্রকল্প এবং বৃক্ষরোপণ কর্মসূচিরও তিনি ছিলেন প্রধান প্রবক্তা।
টনকী ইউনিয়ন

টনকী বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
২০১১ সাল অনুযায়ী 
০১| আয়তন : ২৩.৩১ বর্গ মাইল বা, ৫৯.৯০ বর্গ কিলোমিটার।
০২। সীমানা : উত্তরে - চাপিতলা ইউনিয়ন, দক্ষিনে - বাখরনগর, পূর্বে - বুড়ী নদী, পশ্চিমে - যাত্রাপুর ইউনিয়ন।
মুরাদনগর উপজেলার পূর্বাংশে টনকী ইউনিয়নের অবস্থান। এ ইউনিয়নের উত্তরে পূর্বধইর পশ্চিম ইউনিয়ন ও চাপিতলা ইউনিয়ন, পশ্চিমে যাত্রাপুর ইউনিয়ন, দক্ষিণে নবীপুর পূর্ব ইউনিয়ন এবং পূর্বে দেবিদ্বার উপজেলার রসুলপুর ইউনিয়ন ও ইউসুফপুর ইউনিয়ন অবস্থিত।
টনকী ইউনিয়ন মুরাদনগর উপজেলার আওতাধীন ২২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
বাইড়া মো. আরিফ উচ্চ বিদ্যালয় ও কলেজ। 
টনকী হানিফ সরকার উচ্চ বিদ্যালয়। 
জামেয়া গাউছিয়া নূরীয়া মাদ্রাসা, বাইড়া।
এছাড়াও বহু শিক্ষা প্রতিষ্ঠা রয়েছে।
কোম্পানিগঞ্জ থেকে ৫ কিলোমিটার উত্তরে। 
অটো,সিএনজি,বাসে করে যাওয়া যায়।
বুড়ি নদী, যা গোমতী নদীর দেবীদ্বার উপজেলাধীন শীবনগর গ্রাম থেকে উৎপত্তি হয়েছে, তার কিছুটা অংশ (বাইড়া গ্রামের) মুরাদনগর & দেবীদ্বার উপজেলার সীমানা নির্ধারণে ভূমিকা রেখেছে।
উল্লেখযোগ্য বাজার সমূহের মধ্যে রয়েছে- বাইড়া বাজার এবং টনকী বাজার। এমনিতে আরো অসংখ্য ছোট ছোট দোকান পার্ট এর বাজার রয়েছে।
ঐতিহ্যবাহি বাইড়া মো. আরিফ উচ্চ বিদ্যালয় এবং কলেজ, স্থাপিত ১৯৩০ খ্রিঃ। বাইড়া ঈদগাহ ও কবরস্থান, বাইড়া গ্রামের পূর্ব পাশের বুড়ি নদী এবং টনকী ইউনিয়ন পরিষদের ভবন।
চাপিতলা ইউনিয়ন

চাপিতলা বাংলাদেশের কুমিল্লা জেলার অন্তর্গত মুরাদনগর উপজেলার বাঙ্গরা থানার একটি ইউনিয়ন।
আদমশুমারী ২০১১ প্রতিবেদন অনুযায়ী ২৩,১০০ জন
চাপিতলা ইউনিয়নর পরিষদের চাপিতলা গ্রামটির নামকরণপুর্বেকার রাজা বাদশার ঐতিহ্যতার উপর ভিত্তি করে নামকরণ হইয়াছে । জানা যায় বিগত ৬০০ হিজরী সনে তথাকার জমানায়খুব নামিদামী এক রাজা এই চাপিতলা গ্রামের অধিবাসী ছিলেন কিন্ত হঠাৎকরে তারএই প্রাসাদ রংমহল পরিবার সহ নিয়ে বসবাসকৃতসস্থানেই মাটিতে ডুবে বিলিন হয়ে যায়।
মুরাদনগর উপজেলার পূর্বাংশে চাপিতলা ইউনিয়নের অবস্থান। এ ইউনিয়নের উত্তরে বাঙ্গরা পূর্ব ইউনিয়ন ও বাঙ্গরা পশ্চিম ইউনিয়ন, পশ্চিমে বাঙ্গরা পশ্চিম ইউনিয়ন ও যাত্রাপুর ইউনিয়ন, দক্ষিণে টনকী ইউনিয়ন এবং পূর্বে পূর্বধইর পশ্চিম ইউনিয়ন অবস্থিত।
চাপিতলা ইউনিয়ন মুরাদনগর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
১) মাদ্রাসা-ই মারকাজুল উলূম সুন্নীয়া চিশতীয়া। চাপিতলা,মুরাদনগর, কুমিল্লা।
০১৮৩০১৫৯৪০৮
২) ফরিদ উদ্দিন সরকার ডিগ্রি কলেজ। 
৩)চাপিতলা আইডিয়াল স্কুল 
৪)চাপিতলা দক্ষিণ সরকারি প্রাইমারি স্কুল
৫)চাপিতলা উত্তর সরকারি প্রাইমারি স্কুল 
৬)খাপুড়া সরকারি প্রাইমারি স্কুল 
৭)উলুমুড়ীয়া প্রাইমারি স্কুল 
৮)উলুমু্ড়ীয়া পূর্ব পাড়া বায়তুল নূর জামে মসজিদ
৯) পুস্করিনীরপাড় সরকারি প্রাথমিক বিদ্যালয়।
১০) চাপিতলা অজিফা খাতুন উচ্চ বিদ্যালয় ১১। সাইজ্জালিয়া ইসলামিয়া হাফিজিয়া মাদ্রাসা ও লিল্লাহ বোর্ডি কমপ্লেক্স
উপজেলা সদর থেকে চাপিতলা ইউনিয়নে যোগাযোগের মাধ্যম হল সিএনজি/রিক্সা/অটো/ বাস। উপজেলা সদর থেকে চাপিতলা ইউনিয়নের দূরত্ব প্রায়-১৫.০০ কি.মি.
কুমিল্লা জেলা শহর থেকে দূরত্ব প্রায় ৪০ কি.মি.। যোগাযোগের মাধ্যম বাস/ সি এন জি ।
চাপিতলা ঐতিহ্যবাহী নিমাই জুরী, আর্সি নদী
খাপুরা খাল
কাটা খাল, চাপিতলা
নাঙ্গীল্লা খাল, চাপিতলা
নৈয়া খাল, পুষ্করিনীর পাড় , শ্রীরামপুর
সিম্বি খাল, চাপিতলা
উলুমুডিয়া খাল
চাপিতলা গ্রাম্য সকাল বেলার বাজার
চাপিতলা নিরু মারকেটচাপিতলা রনু মার্কেট>
খাপুরা স্টেশন মার্কেট
পুষ্করিনীর পাড় সাবেরটাক বাজার
পুষ্করিনীরপাড় হারুন স্টেশন মারকেটউলুমুড়িয়া চান মিয়া মার্কেট>উলুমুড়িয়া নাসির মার্কেট>উলুমুড়িয়া ফেরদৌস মার্কেট
১)চাপিতলা ইউনিয়ন পরিষদ, চাপিতলা বাজার,ভান্ডারী মার্কেট,চেয়ারম্যান বাড়ী,
২)উলুমুড়িয়া স্বপ্নসিঁড়ি যুব সংগঠন 
৩)উলুমুড়িয়া বিসমিল্লাহ গরুর খামার 
৪)উলুমুড়িয়া চানমিয়া সুপার মার্কেট
৫)পুস্করিনীরপাড় বায়তুন নূর জামে মসজিদ 
৬)পুস্করিনীরপাড় উত্তর পাড়া কেন্দ্রীয় জামে মসজিদ।
শ্রীকাইল ইউনিয়ন

শ্রীকাইল বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার উত্তর-পশ্চিমাংশে শ্রীকাইল ইউনিয়নের অবস্থান। এ ইউনিয়নের পূর্বে আকুবপুর ইউনিয়ন, দক্ষিণ-পূর্বে বাঙ্গরা পূর্ব ইউনিয়ন, দক্ষিণে বাঙ্গরা পশ্চিম ইউনিয়ন ও রামচন্দ্রপুর উত্তর ইউনিয়ন, পশ্চিমে ব্রাহ্মণবাড়িয়া জেলার বাঞ্ছারামপুর উপজেলার ফরদাবাদ ইউনিয়ন এবং উত্তরে ব্রাহ্মণবাড়িয়া জেলার নবীনগর উপজেলার রতনপুর ইউনিয়ন ও সাতমোড়া ইউনিয়ন অবস্থিত।
শ্রীকাইল ইউনিয়ন মুরাদনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
শ্রীকাইল ইউনিয়নের দক্ষিণ-পশ্চিম পাশ দিয়ে বয়ে গেছে আর্সি নদী। আর উত্তর দিক দিয়ে রয়েছে অদের খাল। আরো অন্যান্য খাল রয়েছে।
আকুবপুর ইউনিয়ন

আকুবপুর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার উত্তরাংশে আকুবপুর ইউনিয়নের অবস্থান। এ ইউনিয়নের পূর্বে আন্দিকোট ইউনিয়ন, দক্ষিণ-পূর্বে পূর্বধইর পূর্ব ইউনিয়ন, দক্ষিণে পূর্বধইর পশ্চিম ইউনিয়ন ও বাঙ্গরা পূর্ব ইউনিয়ন, পশ্চিমে শ্রীকাইল ইউনিয়ন, উত্তর-পশ্চিমে ব্রাহ্মণবাড়িয়া জেলার নবীনগর উপজেলার সাতমোড়া ইউনিয়ন, উত্তরে ব্রাহ্মণবাড়িয়া জেলার নবীনগর উপজেলার জিনোদপুর ইউনিয়ন এবং উত্তর-পূর্বে ব্রাহ্মণবাড়িয়া জেলার নবীনগর উপজেলার লাউর ফতেপুর ইউনিয়ন অবস্থিত।
আকুবপুর ইউনিয়ন মুরাদনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
এই ইউনিয়নে কোন নদী নেই। তবে ইউনিয়নের ওয়েবসাইটে আরচি গাঙ্গকে নদী হিসেবে ধরা হয়েছে। আরচি গাঙ্গটি মেটংঘর গ্রামের বুক চিরে প্রবাহিত হয়েছে। 
আর উল্লেখযোগ্য খালের মধ্যে রয়েছে অদের খাল, যা ইউনিয়নের উত্তর সীমানা বরাবর যথাক্রমে গাজীপুর, জাঙ্গাল, রাজাবাড়ী, বলীঘর গ্রামের পাশ দিয়ে প্রবাহিত হয়েছে।
আন্দিকোট ইউনিয়ন

আন্দিকোট বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
২৪ বর্গ কি.মি.
মুরাদনগর উপজেলার উত্তর-পূর্বাংশে আন্দিকোট ইউনিয়নের অবস্থান। এ ইউনিয়নের পশ্চিমে আকুবপুর ইউনিয়ন, দক্ষিণে পূর্বধইর পূর্ব ইউনিয়ন, পূর্বে ব্রাহ্মণপাড়া উপজেলার মাধবপুর ইউনিয়ন, উত্তর-পূর্বে ব্রাহ্মণবাড়িয়া জেলার কসবা উপজেলার কুটি ইউনিয়ন ও মেহারী ইউনিয়ন এবং উত্তরে ব্রাহ্মণবাড়িয়া জেলার নবীনগর উপজেলার লাউর ফতেপুর ইউনিয়ন অবস্থিত।
আন্দিকোট ইউনিয়ন মুরাদনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
শিক্ষার হার – ৫৬%। (২০০১ এর শিক্ষা জরীপ অনুযায়ী)
৩নং আন্দিকুট ইউনিয়নে বুড়ি নদী এবং অদের খাল, বারেশ্বর খাল ও আন্দিকুট খাল। এছাড়াও আরো ছোট ছোট খাল রয়েছে।
মেম্বারঃ
১নং ওয়ার্ড- এমরান মুন্সি
পূর্বধইর পূর্ব ইউনিয়ন

পূর্বধইর পূর্ব বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার উত্তর-পূর্বাংশে পূর্বধইর পূর্ব ইউনিয়নের অবস্থান। এ ইউনিয়নের উত্তরে আন্দিকোট ইউনিয়ন, উত্তর-পশ্চিমে আকুবপুর ইউনিয়ন, পশ্চিমে পূর্বধইর পশ্চিম ইউনিয়ন, দক্ষিণে দেবিদ্বার উপজেলার বড়শালঘর ইউনিয়ন এবং পূর্বে ব্রাহ্মণপাড়া উপজেলার মাধবপুর ইউনিয়ন অবস্থিত।
পূর্বধইর পূর্ব ইউনিয়ন মুরাদনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। 
কুমিল্লা-সিলেট মহাসড়কটি পূর্ব দিক দিয়ে ও দৌলতপুর-কোরবানপুর-মাধবপুর রাস্তাটি ইউনিয়নের মধ্য দিয়ে গিয়েছে। 
কাঁচারাস্তাঃ- ২৫ কি.মি., পাকাঃ- ০৯ কি.মি.।
অত্র ইউনিয়নের একমাত্র নদী বুড়ি নদী, যা ইউনিয়নের পূর্ব সীমানা বরাবর যথাক্রমে হিরাপুর, জয়নগর, খোষঘর, জানঘর গ্রামের পাশ দিয়ে বয়ে গেছে। তাছাড়াও অনেক খাল বিল এই ইউনিয়নে রয়েছে।
পূর্বধইর পশ্চিম ইউনিয়ন

পূর্বধইর পশ্চিম বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার উত্তর-পূর্বাংশে পূর্বধইর পশ্চিম ইউনিয়নের অবস্থান। এ ইউনিয়নের পূর্বে পূর্বধইর পূর্ব ইউনিয়ন, উত্তরে আকুবপুর ইউনিয়ন, পশ্চিমে বাঙ্গরা পূর্ব ইউনিয়ন ও চাপিতলা ইউনিয়ন এবং দক্ষিণে টনকী ইউনিয়ন ও দেবিদ্বার উপজেলার বড়শালঘর ইউনিয়ন অবস্থিত।
পূর্বধইর পশ্চিম ইউনিয়ন মুরাদনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
বাঙ্গরা পূর্ব ইউনিয়ন

বাঙ্গরা পূর্ব বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
মুরাদনগর উপজেলার উত্তর-মধ্যাংশে বাঙ্গরা পূর্ব ইউনিয়নের অবস্থান। এ ইউনিয়নের পূর্বে পূর্বধইর পশ্চিম ইউনিয়ন, উত্তরে আকুবপুর ইউনিয়ন, উত্তর-পশ্চিমে শ্রীকাইল ইউনিয়ন, পশ্চিমে বাঙ্গরা পশ্চিম ইউনিয়ন এবং দক্ষিণে চাপিতলা ইউনিয়ন অবস্থিত।
বাঙ্গরা পূর্ব ইউনিয়ন মুরাদনগর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।
ইমরান রহমান

অধ্যাপক ইমরান রহমান বাংলাদেশের একজন খ্যাতিমান শিক্ষাবিদ ও সাংস্কৃতিক ব্যক্তিত্ব। তিনি বর্তমানে ইউনিভার্সিটি অব লিবারেল আর্টস বাংলাদেশ (ইউল্যাব) এর উপাচার্য হিসেবে দায়িত্ব পালন করছেন। তিনি এর আগে ইউল্যাবের বোর্ড অব ট্রাস্টিজের বিশেষ উপদেষ্টা ছিলেন। অধ্যাপক ইমরান রহমান দ্বিতীয় বারের মত বিশ্ববিদ্যালয়টির উপাচার্য হিসেবে দায়িত্ব পালন করছেন। অধ্যাপক ইমরান রহমান ২০০৬ সালে ‘স্কুল অব বিজনেস’ এর পরিচালক হিসেবে ইউল্যাবে যোগদান করেছিলেন এবং পরে ২০১২ সাল থেকে ২০১৬ সাল পর্যন্ত উপাচার্য হিসেবে দায়িত্ব পালন করেন। ২০০৯ সাল থেকে ২০১২ সাল পর্যন্ত তিনি বিশ্ববিদ্যালয়টির উপ-উপাচার্য ছিলেন।
ইউল্যাবে যোগদানের পূর্বে তিনি ঢাকা বিশ্ববিদ্যালয়ের আইবিএতে ফাইন্যান্স বিভাগের শিক্ষক, বিবিএ প্রোগ্রামের চেয়ারম্যান এবং আইবিএ কম্পিউটার সেন্টারের চেয়ারম্যান হিসেবে ২৮ বছর দায়িত্ব পালন করেছেন। একজন সহপ্রতিষ্ঠাতা হিসেবে ১৯৯০ সালে তিনি একটি মার্চেন্ট ব্যাংক প্রতিষ্ঠা করেন এবং ৬ বছর এর পরিচালনায় ছিলেন। অধ্যাপক ইমরান রহমান ম্যানচেস্টার বিজনেস স্কুল, ঢাকা বিশ্ববিদ্যালয় এবং লন্ডন স্কুল অব ইকোনোমিক্স-এ অধ্যয়ন করেছেন। 
ইমরান রহমান বাংলাদেশের জনপ্রিয় ব্যান্ড দল রেনেসাঁর ভোকালিস্ট ও গিটারিস্ট।
ইমরান রহমান ম্যানচেস্টার বিজনেস স্কুল, ইউনিভার্সিটি অব ম্যানচেস্টার, ইংল্যান্ডে কমনওয়েলথ স্কলার এবং ডক্টোরাল রিসার্চার ছিলেন। তিনি লন্ডন স্কুল অব ইকোনোমিক্স এন্ড পলিটিক্যাল সায়েন্স, ইংল্যান্ড থেকে ম্যাথেমেটিক্যাল ইকোনোমিক্স এন্ড ইকোনোমেট্রিক্সে স্নাতক করেন এবং ঢাকা বিশ্ববিদ্যালয় এর আইবিএ থেকে এমবিএ অর্জন করেন। এর আগে তিনি ঢাকার সেন্ট সোজেপ হাইস্কুল থেকে ও লেভেল এবং ইংল্যান্ডের পুটনি কলেজ ফর ফার্দার এডুকেশন থেকে এ লেভেল সম্পন্ন করেন।
অধ্যাপক ইমরান রহমান বর্তমানে ইউনিভার্সিটি অব লিবারেল আর্টস বাংলাদেশ (ইউল্যাব) এর উপাচার্য হিসেবে দায়িত্ব পালন করছেন। তিনি এর আগে ইউল্যাবের বোর্ড অব ট্রাস্টিজের বিশেষ উপদেষ্টা ছিলেন। অধ্যাপক রহমান দ্বিতীয় বারের মত বিশ্ববিদ্যালয়টির উপাচার্য হিসেবে দায়িত্ব পালন করছেন। অধ্যাপক ইমরান রহমান ২০০৬ সালে ‘স্কুল অব বিজনেস’ এর পরিচালক হিসেবে ইউল্যাবে যোগদান করেছিলেন এবং পরে ২০১২ সাল থেকে ২০১৬ সাল পর্যন্ত উপাচার্য হিসেবে দায়িত্ব পালন করেন। ২০০৯ সাল থেকে ২০১২ সাল পর্যন্ত তিনি বিশ্ববিদ্যালয়টির উপ-উপাচার্য ছিলেন।
ইউল্যাবে যোগদানের পূর্বে তিনি ঢাকা বিশ্ববিদ্যালয়ের আইবিএতে ফাইন্যান্স বিভাগের শিক্ষক, বিবিএ প্রোগ্রামের চেয়ারম্যান এবং আইবিএ কম্পিউটার সেন্টারের চেয়ারম্যান হিসেবে ২৮ বছর দায়িত্ব পালন করেছেন। একজন সহপ্রতিষ্ঠাতা হিসেবে ১৯৯০ সালে তিনি একটি মার্চেন্ট ব্যাংক প্রতিষ্ঠা করেন এবং ৬ বছর এর পরিচালনায় ছিলেন।
ইমরান রহমান একটি সাংস্কৃতিক পরিবেশে বেড়ে উঠেছেন। তার খালা লায়লা আরজুমান বানু তৎকালীন রেডিও পাকিস্তানের সর্বপ্রথম মুসলিম মহিলা সঙ্গীতশিল্পী ছিলেন। তার মা রেডিও পাকিস্তানের খ্যাতিমান গায়িকা ছিলেন।
ইমরান রহমান ১৯৯৮ সালে তৎকালীন ভিষন জনপ্রিয় ব্যান্ডদল রেঁনেসার সদস্য হিসেবে যোগদান করেন। ২০০৪ সালে তার "কত যে কথা" গানটি সর্ব প্রথম রেকর্ড করা হয়।
Prof Imran Rahman new VC of ULAB https://www.thedailystar.net/news/bangladesh/news/prof-imran-rahman-new-vc-ulab-2220946
ইস্পাহানী-আরিফ জাহান

ইস্পাহানী-আরিফ জাহান হচ্ছে এম.এন ইস্পাহানী ও আরিফ আল আশরাফ দ্বারা গঠিত একটি বাংলাদেশী পরিচালক দ্বৈত। পরিচালক জুটিটি থ্রিলার ও মারপিটধর্মী চলচ্চিত্র পরিচালনার জন্য বিশেষভাবে পরিচিত। এই জুটির সর্বশেষ পরিচালিত চলচ্চিত্র হচ্ছে "মিশন মাদ্রিদ"। "দিগন্ত চলচ্চিত্র" ও "নক্ষত্র চলচ্চিত্র" নামে তাদের দুটি নিজস্ব প্রযোজনা সংস্থা রয়েছে।
এম.এন ইস্পাহানী এবং আরিফ আল আশরাফ দুজন চাচাতো ভাই, তারা ব্রাহ্মণবাড়িয়ায় বড় হয়েছেন। তারা তাদের চাচা দেলোয়ার জাহান ঝান্টু এর সাথে দেখা করেছিলেন, যিনি ঢালিউডে চলচ্চিত্র পরিচালনা করতেন। তিনি তাদের প্রথমে তার চলচ্চিত্র পরিচালনায় সহায়তা করার পরামর্শ দিয়েছিলেন এবং তাদের চলচ্চিত্রের সহকারী পরিচালক হিসাবে নিয়োগ করেন। তারা কয়েকটি চলচ্চিত্র সহকারী পরিচালক হিসাবে পরিচালনা করেছিলেন এবং পরে শহীদুল হক শিকদার তাদের পরিচালিত প্রথম চলচ্চিত্র "বিদ্রোহী বধু" পরিচালনায় সহায়তা করেন, যা বক্স অফিসে ব্যবসায়িকভাবে সফলতাও অর্জন করে। পরবর্তীতে তারা চলচ্চিত্র প্রযোজনা শুরু করে, তাদের প্রযোজিত প্রথম চলচ্চিত্র ২০০১ সালে মুক্তিপ্রাপ্ত শাকিব খান ও শাবনূর অভিনীত "গোলাম"। এরপর তারা একটি চলচ্চিত্র পরিচালনা ও ১৪টি চলচ্চিত্র প্রযোজনা করেন। তাদের পরিবেশিত ব্যবসায়িকভাবে সফল চলচ্চিত্রগুলোর মধ্যে "পূর্ণদৈর্ঘ্য প্রেম কাহিনী", "পূর্ণদৈর্ঘ্য প্রেম কাহিনী ২", "ওয়ার্নিং" ও "ফাঁদ - দ্য ট্র্যাপ" অন্যতম।
উরজুলা ফন ডের লায়েন

উরজুলা ফন ডের লায়েন (জন্ম ৮ই অক্টোবর ১৯৫৮) একজন জার্মান রাজনীতিবিদ এবং ইউরোপীয় কমিশনের রাষ্ট্রপতি নির্বাচিত। তিনি ২০১৩ সাল থেকে জার্মানির প্রতিরক্ষা মন্ত্রীর দায়িত্ব পালন করেছেন। কেন্দ্র-ডান ক্রিশ্চিয়ান ডেমোক্র্যাটিক ইউনিয়নের (সিডিইউ) সদস্য, তিনি জার্মান প্রতিরক্ষা মন্ত্রীর পদে অধিষ্ঠিত এবং ইউরোপীয় কমিশনের সভাপতি হওয়ার প্রথম মহিলা।
ফন ডের লায়েন ব্রাসেলসে জন্মগ্রহণ ও বেড়ে ওঠেন, যেখানে তার বাবা এর্নস্ট আলব্রেখট ১৯৫৮ সাল থেকে প্রথম ইউরোপীয় বেসামরিক কর্মচারীদের মধ্যে একজন ছিলেন এবং তিনি জার্মান ও ফরাসি ভাষায় দ্বিভাষিক হয়ে উঠেছিলেন; তিনি জার্মান এবং আমেরিকান বংশোদ্ভূত। তিনি ১৯৭১ সালে হ্যানোভারে চলে আসেন, যখন তার বাবা ১৯৭৬ সালে লোয়ার স্যাক্সনি রাজ্যের প্রধানমন্ত্রী হওয়ার জন্য রাজনীতিতে প্রবেশ করেছিলেন। ১৯৭০ এর দশকের শেষদিকে লন্ডনে অর্থনীতি বিভাগের ছাত্রী হিসাবে তিনি আমেরিকানের পারিবারিক নাম রোজ লাডসন নামে থাকতেন। চার্লসটন, দক্ষিণ ক্যারোলিনা থেকে পিতামহী। ১৯৮৭ সালে হ্যানোভার মেডিকেল স্কুল থেকে চিকিৎসক হিসাবে স্নাতক করার পরে, তিনি মহিলাদের স্বাস্থ্যের ক্ষেত্রে বিশেষীকরণ করেছেন। ১৯৮৬ সালে তিনি রেশম বণিকদের নোবেল ফন ডের লায়েন পরিবারের সহ চিকিৎসক চিকিৎসক হাইকো ফন ডের লায়েনকে বিয়ে করেছিলেন। সাত সন্তানের জননী হিসাবে তিনি নব্বইয়ের দশকের অংশে গৃহবধূ ছিলেন এবং ক্যালিফোর্নিয়ার স্ট্যানফোর্ডে চার বছর বেঁচে ছিলেন, তার স্বামী ১৯৯৬ সালে জার্মানিতে ফিরে স্ট্যানফোর্ড বিশ্ববিদ্যালয়ে অনুষদে ছিলেন।
১৯৯০ এর দশকের শেষদিকে তিনি হানোফার অঞ্চলে স্থানীয় রাজনীতিতে জড়িত হয়েছিলেন এবং ২০০৩ থেকে ২০০৫ সাল পর্যন্ত তিনি নিম্ন জাখসেন রাজ্যে সরকারের মন্ত্রিসভার মন্ত্রীর দায়িত্ব পালন করেছিলেন। ২০০৫-এ তিনি পরিবার বিষয়ক ও যুব মন্ত্রীর পদে প্রথম ফেডারেল মন্ত্রিসভায় যোগদান করেছিলেন। ২০০৩ থেকে ২০০৯ পর্যন্ত, ২০০৯ থেকে ২০১৩ সাল পর্যন্ত শ্রম ও সামাজিক বিষয়ক মন্ত্রীর পদে, ২০১৩ সালে টোমাস ডি মাইজিয়ারকে প্রতিরক্ষা মন্ত্রীর পদে স্থান দেওয়ার আগে। তিনি ১৫ জুলাই ২০১৮ এ প্রতিরক্ষা মন্ত্রীর পদ থেকে পদত্যাগের ঘোষণা করেছিলেন। তিনি একমাত্র মন্ত্রীর দায়িত্ব পালন করেছেন। তিনি দায়িত্ব নেওয়ার পর থেকে ক্রমাগত আঙ্গেলা মের্কেলের মন্ত্রিসভায় রয়েছেন। তিনি এর আগে মের্কেলকে চ্যান্সেলর পদে এবং ন্যাটোর মহাসচিব হওয়ার পক্ষে প্রিয় হিসাবে প্রার্থী হিসাবে বিবেচিত হয়েছেন।
০২ জুলাই ২০১৯, ফন ডের লায়েনকে ইউরোপীয় কমিশনের দ্বারা ইউরোপীয় কমিশনের রাষ্ট্রপতির প্রার্থী হিসাবে প্রস্তাব দেওয়া হয়েছিল। তিনি নিখুঁত সংখ্যাগরিষ্ঠ সংখ্যাগরিষ্ঠতার সাথে ১৬ জুলাই ইউরোপীয় সংসদ দ্বারা নির্বাচিত হয়েছিলেন।
ধুবিল কাটার মহল জমিদার বাড়ি

ধুবিল কাটার মহল জমিদার বাড়ি বাংলাদেশ এর সিরাজগঞ্জ জেলার রায়গঞ্জ উপজেলার ধুবিল ইউনিয়নের দক্ষিণ পাশে অবস্থিত এক ঐতিহাসিক জমিদার বাড়ি। যা স্থানীয়দের কাছে "মুন্সি বাড়ি" ও "তালুকদার বাড়ি" নামে পরিচিত।
প্রায় ১৮৪০ সালের দিকে জমিদার মুন্সি আব্দুর রহমান তালুকদার এই জমিদার বাড়িটি প্রতিষ্ঠা করেন।
ওয়াশারমেনপেট মেট্রো স্টেশন

ওয়াশারমেনপেট মেট্রো স্টেশন হ'ল চেন্নাই মেট্রোর লাইন ১-এর একটি মেট্রো রেলওয়ে স্টেশন। এটি চেন্নাই মেট্রোর নীল লাইন বরাবর ১৭ স্টেশনগুলির মধ্যে স্টেশনটি একটি। স্টেশনটি ওয়াশারমেনপেট এবং রায়পুরামের আশেপাশের অঞ্চলে রেল পরিষেবা প্রদান করে।
ওয়াশারমেনপেট চেন্নাই মেট্রোর নীল লাইনে অবস্থিত একটি ভূগর্ভস্থ মেট্রো স্টেশন।
ওয়াশারমেনপেট মেট্রো স্টেশনে উপলব্ধ এটিএমের তালিকা-
মিন্ট বাস টার্মিনাস
ওয়াশারমেনপেট রেলস্টেশন
মোহাম্মদ আমিন (রংপুরের রাজনীতিবিদ)

মোহাম্মদ আমিন বাংলাদেশের রংপুরের একজন রাজনীতিবিদ। ১৯৭৯ সালে দ্বিতীয় জাতীয় সংসদের রংপুর-২ আসন থেকে বাংলাদেশ আওয়ামী লীগের সংসদ সদস্য। তিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
বাংলাদেশ আওয়ামী লীগের হয়ে ১৯৭৯ সালে দ্বিতীয় জাতীয় সংসদের রংপুর-২ আসন থেকে তিনি সংসদ সদস্য নির্বাচিত হন। তিনি রংপুর -৬ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
মোহাম্মদ আলী সরকার

মোহাম্মদ আলী সরকার বাংলাদেশের রংপুর জেলার রাজনীতিবিদ ও রংপুর-২ আসনের সাবেক সংসদ সদস্য।
মোহাম্মদ আলী সরকার রংপুর জেলায় জন্মগ্রহণ করেন।
২০০১ সালে অনুষ্ঠিত জাতীয় সংসদ নির্বাচনে জাতীয় পার্টির নেতৃত্বাধীন ইসলামী জাতীয় ঐক্যফ্রন্টের হয়ে রংপুর-১ আসন থেকে লাঙ্গল মার্কায় সংসদ সদস্য নির্বাচিত হন। ২০০৮ সালে মনোনয়ন না পেয়ে স্বতন্ত্র হিসেবে ভোট করেছিলেন; পরে বিএনপিতে যোগ দেন। বিরোধীদলগুলি ২০১৪ সালের সাধারণ নির্বাচন বর্জন করায় তিনি নির্বাচন করেন নাই। ২০১৮ সালে বাংলাদেশ জাতীয়তাবাদী দলের হয়ে জাতীয় ঐক্য ফ্রন্ট থেকে ধানের শীষ প্রতীকে নির্বাচন করে তিনি বাংলাদেশ আওয়ামী লীগের প্রার্থী আহসানুল হক চৌধুরীর কাছে পরাজিত হন।
তানা হ্রদ

তানা হ্রদ নীল নদীর উৎস এবং ইথিওপিয়ার বৃহত্তম হ্রদ। উত্তর-পশ্চিম ইথিওপিয়ান উচ্চভূমিতে এটি অঞ্চলে অবস্থিত, এই হ্রদটি প্রায় ৮৮ কিলোমিটার দীর্ঘ এবং ৬৬ কিলোমিটার প্রস্থ, সর্বাধিক 15 মিটার গভীরতা এবং 1,788 মিটার উচ্চতা নিয়ে গঠিত এই হ্রদটি।
যেহেতু হ্রদটি নীল অঞ্চলে স্রোত হয় নিয়ন্ত্রণ ব্যবস্থা তৈরির পর থেকে হ্রদ স্তর নিয়ন্ত্রণ করা হয়। এটি ব্লু নীল জলপ্রপাত (তিস আব্বাই) এবং জলবিদ্যুৎ কেন্দ্রের প্রবাহকে নিয়ন্ত্রণ করে।